На основу члана 6. став 1. тачка 5, члана 7. став 1. Закона о финансирању локалне самоуправе („Службени гласник РС", бр. 62/06, 47/11, 93/12, 99/13 - усклађени динарски износи, 124/14 - усклађени динарски износи, 95/15 - усклађени динарски износи, 83/16, 91/16, 104/16 - др. закон, 96/17 - усклађени динарски износи и 89/18 - усклађени динарски износи,86/2019, 126/2020), члана 239. став 3. Закона о накнадама за коришћење јавних добара („Службени гласник РС", бр. 95/18, 49/2019,86/2019 - усклађени динарски износи, 156/2020 - усклађени динарски износи и 15/2021) и члана 40. став 1. тачка 3. Статута Општине Чајетина („Службени лист Општине Чајетина", бр. 2/2019), Скупштина општине Чајетина на седници одржаној дана 16. децембра 2021.године , донела је

**ОДЛУКУ О ДОПУНИ ОДЛУКЕ О НАКНАДАМА ЗА КОРИШЋЕЊЕ ЈАВНИХ ПОВРШИНА**

**Члан 1.**

У Одлуци о накнадама за коришћење јавних површина („Службени лист Општине Чајетина“, број 10/2019 и 5/2021 ) у ТАРИФИ НАКНАДА ЗА КОРИШЋЕЊЕ ЈАВНИХ ПОВРШИНА, у тарифном броју 1. тачка 5. у алинеји 3 ( подручје треће зоне) врши се допуна и то:

**''- у оквиру подручја треће зоне ( зелена зона ) формира се нова зона која обухвата простор од почетка Краљевог трга ( код бине ) па источно, пешаком стазом до тениских терена на којој је постављено 55 ( педесетпет) привремених објеката .**

**Накнада за коришћење јавне површине за ове објекат плаћа се на следећи начин:**

**Прва четири објекта гледајући из правца трга према тениским теренима плаћају месечни закуп од 15 ЕУР/м2 , а за сваки наредни објекат закупнина ће се умањивати по 0,1 ЕУР/м2 све изражено у динарској противвредности.**

**Обрачун динарске противвредности врши ће се на нивоу курса од 120 динара за 1 ЕУР.''**

**Члан 2.**

Ова одлука ступа на снагу осмог дана од дана објављивања у „Службеном листу Општине Чајетина“.

**СКУПШТИНА ОПШТИНА ЧАЈЕТИНА**

**Број: 02-160/2021-01 од 16. децембра 2021. године**

**ПРЕДСЕДНИК**

**Скупштине општине,**

*Арсен Ђурић*